**DĖL LĖŠŲ SKYRIMO**

2020 m. spalio 19 d. Nr. DĮV-947

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais ir atsižvelgdamas į Bytlaukio seniūnaitijos 2020 m. rugsėjo 28 d. prašymą „Dėl 2020-09-09 prašymo patikslinimo“, Bendruomenės „Baublio respublika“ 2020 m. rugsėjo 15 d. prašymą „Dėl informacijos ir lėšų skyrimo“, Jucaičių kaimo bendruomenės 2020 m. rugsėjo 7 d. prašymą Nr. SD-2 „Dėl projekto įgyvendinimo“, Kaimų bendruomenės „Saulietekis“ valdybos 2020 m. rugpjūčio 7 d. prašymą „Dėl bendradarbiavimo projekte“, Viešosios įstaigos „Draugužiai“ 2020 m. rugsėjo 16 d. prašymą Nr. 1 „Dėl paramos laisvalaikio organizavimui“, Šilalės sutrikusios Psichikos žmonių globos bendrijos 2020 m. rugsėjo 15 d. prašymą, K. A., gyvenančio Dariaus ir Girėno g., Šilalės mieste, 2020 m. rugpjūčio 17 d. prašymą, Kaltinėnų automobilių ir motociklų sporto klubo 2020 m. rugpjūčio 13 d. prašymą „Dėl sporto klubo rėmimo“, Vingininkų kaimo bendruomenės 2019 m. spalio 24 d. prašymą „Dėl išlaidų kompensavimo“, Koordinacinio centro „Gilė“ 2020 m. kovo 2 d. prašymą Nr. 20/13 „Dėl projekto „Vaikų dienos centras „Gilė“ , 2020 m. kovo 2 d. prašymą Nr. 20/12 „Dėl projekto „Vaikų dienos centras „Riešutas“ ir 2020 m. kovo 2 d. prašymą Nr. 20/14 „Dėl projekto „Vaikų dienos centras „Giliukai“, Kvėdarnos miestelio krepšinio komandos „Kvėdarna“ 2020 m. spalio 1 d. prašymą, Sporto klubo „Pajūriškis“ 2020 m. spalio 9 d. prašymą, Šilalės rajono sporto ir turizmo klubo „Lokysta“ 2020 m. spalio 5 d. prašymą, Pajūrio sporto klubo „Jūra“ 2020 m. spalio 14 d. prašymą „Dėl lėšų skyrimo“, N. J., gyvenančio Kalnyčių k., Kvėdarnos sen., Šilalės r. savivaldybėje 2020 m. rugsėjo 25 d. prašymą „Dėl paramos skyrimo“ ir Tauragės apskrities sporto klubo „Apskritis“ 2020 m. rugsėjo 28 d. Nr. IS-01 prašymą „Dėl dalyvavimo projekte“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 12 608,0 Eur:

1.1. Bytlaukio bendruomenei – 300,0 Eur (padengti organizuojamos pažintinės išvykos į Trakus autobuso nuomos išlaidas);

1.2. Bendruomenei „Baublio respublika“ – 170,0 Eur (padengti bendruomenės steigimo dokumentų registravimo, notaro paslaugų apmokėjimo išlaidų dalį);

1.3. Jucaičių kaimo bendruomenei – 700,0 Eur (prisidėti prie projekto „Dalies viešosios erdvės prie Jucaičių bendruomenės namų sutvarkymas“ įgyvendinimo išlaidų);

1.4. Kaimų bendruomenei „Saulietekis“ – 300,0 Eur (prisidėti prie projekto „Kaimo bendruomenės materialinės bazės sukūrimas ir (arba) stiprinimas“ įgyvendinimo išlaidų);

1.5. viešajai įstaigai „Draugužiai“ – 800,0 Eur (padengti patalpų nuomos, komunalinių paslaugų išlaidas, papildomos įrangos įsigijimo bei išlaikymo išlaidų dalį);

1.6. Šilalės sutrikusios psichikos žmonių globos bendrijai – 300,0 Eur (išmokėti vienkartinę premiją bendrijos pirmininkei už ypač svarbių užduočių vykdymą valstybės lygio ekstremalios situacijos, susijusios su COVID-19 ligos (koronaviruso infekcijos) plitimu, ir karantino laikotarpiu);

1.7. Lietuvos galiūnų federacijai – 500,0 Eur (padengti K. A., gyvenančio Dariaus ir Girėno g., Šilalės mieste, pasiruošimo tarptautinėms galiūnų varžyboms išlaidų dalį);

1.8. Kaltinėnų automobilių ir motociklų sporto klubui – 500,0 Eur (padengti pasiruošimo automobilių sporto varžyboms, starto mokesčio, automobilio remonto bei dalių įsigijimo išlaidų dalį);

1.9. Vingininkų kaimo bendruomenei – 188,0 Eur (padengti patirtas išlaidas perregistruojant Vingininkų kaimo bendruomenės įstatus ir kt.);

1.10. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Gilė“ įgyvendinimo Bijotuose išlaidų);

1.11. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Riešutas“ įgyvendinimo Šilalės mieste išlaidų);

1.12. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Giliukai“ įgyvendinimo Šilalės mieste išlaidų);

1.13. Kvėdarnos miestelio krepšinio komandai „Kvėdarna“ – 800,0 Eur (padengti starto mokesčio ir sportinės aprangos įsigijimo išlaidų dalį);

1.14. Sporto klubui „Pajūriškis“ – 1 000,0 Eur (padengti dalyvavimo VšĮ „Mažų miestelių lyga“ krepšinio varžybose starto mokestį, sporto salės nuomą, kelionės išlaidas į varžybas ir sportinės aprangos įsigijimo išlaidų dalį);

1.15. Šilalės rajono sporto ir turizmo klubui „Lokysta“ – 2 000,0 Eur (padengti dalyvavimo varžybose išlaidų dalį);

1.16. Pajūrio sporto klubui „Jūra“ – 400,0 (padengti Šilalės rajono vyrų tinklinio komandos dalyvavimo Klaipėdos rajono atviro tinklinio pirmenybėse starto mokesčio išlaidų dalį);

1.17. Klaipėdos motociklų sporto klubui „Kirai“ – 600,0 Eur (padengti N. J., gyvenančio Kalnyčių kaime, Kvėdarnos seniūnijoje, Šilalės rajono savivaldybėje, sportinės aprangos įsigijimo išlaidų dalį);

1.18. Tauragės apskrities sporto klubui „Apskritis“ – 300,0 Eur (prisidėti prie projekto „Žemaitijos krašto savivaldybių ir bendruomenių sporto žaidynės“ įgyvendinimo išlaidų).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius